Na podlagi 57. člena Zakona o javnih uslužbencih (Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US, [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in 32/25 – ZJU-1) **Ministrstvo za notranje zadeve,** Štefanova ulica 2, Ljubljana, objavlja prosto strokovno-tehnično delovno mesto za nedoločen čas, in sicer:

**diplomirana medicinska sestra s specialnimi znanji** (šifra DM 27903) v Sekretariatu, Uradu za organizacijo in kadre, Službi za varnost in zdravje pri delu, Ambulanti medicine dela.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) – zdravstvo,
* 1 leto delovnih izkušenj,
* dovoljenje za dostop do tajnih podatkov stopnje "zaupno" (kandidat ga lahko pridobi v okviru izbirnega postopka),
* vozniški izpit B kategorije,
* licenca za samostojno opravljanje dela v dejavnosti zdravstvene ali babiške nege.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prednost pri izbiri bodo imeli kandidati s poznavanjem in izkušnjami na področju prve pomoči, taktične prve pomoči, urgentne medicine oziroma nujne medicinske pomoči, s predavateljskimi izkušnjami in zmožnostjo javnega nastopanja ter kandidati, ki bodo izkazali visoko motiviranost za nadgrajevanje znanja in delo na področju prve pomoči ter zmožnost prilagajanja (neenakomerni delovni čas, delo na terenu in v ambulanti).**

Naloge delovnega mesta so:

* izvajanje prve pomoči v ambulanti ali na terenu,
* načrtovanje, izvajanje in nadzorovanje higienskih postopkov v ambulanti in/ali enoti,
* pomoč zdravnikom specialistom pri pregledih in zahtevnejših preiskavah,
* samostojno opravljanje medicinsko-tehničnih posegov in postopkov v ambulanti in/ali na terenu,
* sodelovanje pri izdelavi poročil in analiz z delovnega področja,
* zdravstveno-vzgojno delo s ciljnimi skupinami,
* organiziranje, sodelovanje in spremljanje izvajanja predpisanih diagnostično terapevtskih posegov,
* uvajanje novih metod dela in njihovo spremljanje,
* načrtovanje, organiziranje in izvajanje usposabljanj iz prve pomoči ter drugih ukrepov prve pomoči,
* vodenje zbirk podatkov, urejanje in arhiviranje zdravstvene dokumentacije,
* sodelovanje pri izvajanju preventivnega zdravstvenega varstva,
* zbiranje podatkov in sodelovanje pri izdelavi poročil in analiz s področja zdravstvenega varstva.

Posebnost delovnega mesta: neenakomerni delovni čas (razpored).

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da ima vozniški izpit B kategorije in
4. dokazilo o licenci za samostojno opravljanje dela v dejavnosti zdravstvene ali babiške nege.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, če bo to potrebno.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom in trimesečnim poskusnim delom. Izbrani kandidat bo delo opravljal v prostorih Ministrstva za notranje zadeve, Urada za organizacijo in kadre, Službe za varnost in zdravje pri delu, Kotnikova 8A, Ljubljana, oziroma v drugih uradnih prostorih organa in na terenu.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **»Vloga za zaposlitev«** v zaprti ovojnici na naslov **MNZ RS, Štefanova ulica 2, 1501 Ljubljana**, z označbo **"JO št. 1100-267/2025 – diplomirana medicinska sestra s specialnimi znanji v UOK, SVZD"** na spodnji levi oz. zadnji strani ovojnice, in sicer **v roku 16 dni** po objavi na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov [**gp.mnz@gov.si**](mailto:gp.mnz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Simona Sihur, vodja Službe za varnost in zdravje pri delu, tel. št. 01 428 55 28.

Informacije o izvedbi postopka: Nataša Stušek, Urad za organizacijo in kadre, tel. št. 01 428 40 68..

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.